Astronomische Einheit
Die Astronomisch Einheit (Kürzel AE, international AU für astronomical unit) isch näbem Parsec di wichtigst Längeeinheit in dr Astronomi.

D'AE isch sit em End vum 20. Johrhundert definiert as 149.597.870.691 m un entspricht mit grosser Annächerig dr grosse Halbax vu dr Erdumlaufbahn (middlerer Abstand vu dr Erde vum Zentrum vu dr Sunne). Entfernige innerhalb vum Sunnesystem werre meistens in AE agäbe.

Dr modern Wert isch mit Radar- un andere Distanzmessige vu dr Erde un mit Ruumsonde bestimmt worre. Früeher isch d'AE us Messige vu dr Horizontalparallaxe vu dr Sunne (ca. 8,794″) un em Erdradius abgleitet worre.

Definition vu dr Internationale Astronomische Union 
Die Astronomisch Eiheit isch im Internationale Eiheitesystem sit 1978 nimmi zuelässig. Trotzdem giltet si in dr Astronomi als uverzichtbar un wird witterhi verwendet.

Die International Astrononisch Union (IAU) definiert d'AE as dr Radius vu ere chreisförmige Umlaufbahn, wo e hypothetischs masseloses Deilli ohni Störig dur dritti Chörper d'Sunne in 2 · π / k Däg umlauft. (Gaußsche Gravitationskonstante k = 0,017 202 098 95)

Demit ergibt sich: 1 AE := 149.597.870.691 ± 30 m

Umrechnig 
Ei Astronomischi Eiheit (1 AE) entspricht
 1,495 978 706 91 · 1011 m (149.597.870.691 Meter) oder
 1,495 978 706 91 · 108 km (149.597.870,691 Kilometer) oder
 149,597 871 Millione km (149,597 871 Gm).
Usdruckt in interstellare Längemasse betrait si
 1,58129 · 10-5 Lj (0,000 015 812 9 Liechtjohre (ca. 8,317 Liechtminute) oder
 4,8481 · 10-6 pc (0,000 004 848 1 Parsec oder Parallaxesekunde, was im Chehrwert vu 180 × 3600" / Pi entspricht.

Lueg au  
Venusdurgang

Astronomi
Masseinheit